Ongevraagde "Ritmes" 2.0 | Egmond
ONGEVRAAGDE "RITMES" 2.0
1) Ongelooflik [2022 Remake]
2) Mors [2021 Version]
3) Gee Voor Jy Groet (Inspirasie)
4) Een Ding
5) V'more [Extended Weergawe]
6) Jy's In My Bloed (ft Glenda Millar)
7) Dis Elektries [Deel 2]
9) Brug Lelies [Solo Weergawe]
2012 was veronderstel om die bekendstelling van Egmond se tweede album Vuil Wasgoed te wees. Die album sou volg op die sukses van Ongevraagde "Hello" wat sedert 2010 'n string treffers opgelewer het. Planne het verander en die album was uitgestel; 'n opgedateerde weergawe van Ongevraagde "Ritmes" het die lig gesien met Ongelooflik se remix as die voorganger. Die doel van die album was om die oorskiet en alternatiewe weergawes van die "Ongevraagde" projek te versamel. Die 6-stuk EP het hom van sy taak gekwyt en 'n totaal van 2 enkelsnitte opgelewer.
Toe die tyd aanbreek vir die 10 jaar vieringe van Ongevraagde "Hello" se 2011 weergawe was daar planne om Ongelooflik weer op te neem en in te sluit op die 2.0 weergawe van die debuut album. Daar was teen dit besluit, maar die stemmetjie het nie stil gebly nie. Mors het die bal aan die rol gesit vir 'n 2.0 weergawe van Ongevraagde "Ritmes" nadat die oorspronklike mix wat in April 2021 voltooi is vir Ongevraagde "Hello" 2.0 op die einde weggelaat word vanaf daardie album. Die mix het bly spook en Egmond het gewonder hoe om dit uit te reik. B-side? Bonus snit? Skielik is die 10de herdenking op die horison gesien en 'n plan het begin vorm.
Mors se "2021 Version" bring die Ongevraagde "Ritmes" 2.0 projek na vore en daar word besluit om tog Ongelooflik die remake treatment te gee vir die album. Die drie snitte wat vanaf die debuut album weggelaat is in 2008, nl. In My Arms, Rooi en Een Ding, word ook ingesluit op die versameling van "left overs" en sal vir die eerste keer volledige studio produksies ontvang.
Die juweel op die album is die 2004 weergawe van Gee Voor Jy Groet, herdoop met die byskrif Inspirasie. Die liedjie het 'n ryk geskiedenis en word spesiaal vir die album opgeneem soos wat dit in 2004 sou geklink het as dit destyds voltooi was. Die oorspronklike lirieke soos wat dit geskryf is vir die liedjie word net so gebruik. Die idee om die liedjie in te sluit op die album kom van die 2006 opname van Gee Voor Jy Groet se debuut voor 'n gehoor in Bela Bela. Volgens Egmond het hy gesit en dink aan die liedjie se pad tot voor die vertoning, en hoe dit amper nooit uitgereik was nie. Die 2.0 album was die perfekte plek om die 2004 oorspronklike weergawe daarvan weer te besoek.
Die album se omslag, 'n verwerking van die 2012 weergawe, is in Julie 2021 bekend gestel. 'n Beplande November 2022 uitreiking is ook bekendgemaak vir die 10de herdenking. Mors (2021 Version) word uitgereik in September 2021 as deel van die album se promosie veldtog. Hou die spasie dop vir verdere verwikkelinge.